
U ZAGREBU ODRŽANA PRETPREMIJERA NOVE SEZONE HBO ORIGINAL SERIJE
„THE LAST OF US“ 

Zagreb, 11. travnja 2025.

U Zagrebu je sinoć održana ekskluzivna pretpremijera nove sezone HBO Original serije „The Last of Us“. Serija će imati premijeru 14. travnja na Max streaming usluzi, kada u ponudu dolazi prva od sedam epizoda, dok će nove epizode izlaziti svakog ponedjeljka. Serija će se također emitirati na HBO kanalu, ponedjeljkom u 20 sati.

[bookmark: _Hlk195262224][bookmark: _Hlk195262164]Pretpremijera prve epizode druge sezone ove hvaljene serije okupila je brojne predstavnike medija, poznate osobe i influencere, među kojima su bili Lucija Lugomer, Marko Vuletić, Pave Elez, Rafaela Seba, Andro Anić, Matino Antunović, Lovro Juraga, Marin Klišmanić, Rok Juričić i mnogi drugi.

Nakon 5 godina mira prošlost sustiže Joela i Ellie uvlačeći ih u međusobni sukob i svijet još opasniji i nepredvidljiviji od onog koji su ostavili za sobom.

U glavnim ulogama su Pedro Pascal, Bella Ramsey, Gabriel Luna, Rutina Wesley, Kaitlyn Dever, Isabela Merced, Young Mazino, Ariela Barer, Tati Gabrielle, Spencer Lord, Danny Ramirez, Jeffrey Wright i Catherine O’Hara.

Scenarij i izvršnu produkciju druge sezone „The Last of Us“, temeljene na hvaljenoj franšizi videoigara koju je razvio Naughty Dog za PlayStation® konzole, potpisuju Craig Mazin i Neil Druckmann. Serija je koprodukcija sa Sony Pictures Televisionom, a među izvršnim producentima su i Carolyn Strauss, Jacqueline Lesko, Cecil O’Connor, Asad Qizilbash, Carter Swan i Evan Wells. PlayStation Productions, Word Games, The Mighty Mint i Naughty Dog potpisuju produkciju.

Prva sezona je dostupna odmah na Max streaming usluzi.

TRAILER: https://www.youtube.com/watch?v=Q9YKc-_q8bA 

O tvrtki Warner Bros. Discovery 
Warner Bros. Discovery (NASDAQ: WBD) je vodeća globalna tvrtka iz područja medija i zabave, koja stvara i distribuira najdiferenciraniji i najpotpuniji svjetski portfelj sadržaja i brendova na području televizije, filma i streaminga. Prisutni u više od 220 zemalja i teritorija i na 50 jezika, Warner Bros. Discovery inspirira, informira i zabavlja publiku širom svijeta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posjetite http://www.wbd.com.

